Lisak, Dubravka: Mama, a gdje sad idemo? 

Priča o stvaranju novog života u Irskoj. Tko zna koliko još sličnih, težih ili lakših sudbina bi se moglo ispisati na stranicama neke knjige. Ova prati preseljenje jedne razvedene majke s malodobnim djetetom dok drugo malodobno dijete ostaje s ocem. Tako je izabralo… I taj izbor emotivno je obojao cijeli roman. Priča je to o međuljudskim odnosima u kojoj je autorica do najfinijih nijansi opisala obiteljske i bračne spone, vjerovanja, nepisana pravila… Opisala je svoje putovanje u stranoj zemlji, potragu za svojom svrhom i, općenito, organizaciju društva u Irskoj. Priča djeluje realno, gotovo opipljivo i prilično dobro balansira, ne zagovarajući niti jedan izbor već samo mogućnost izbora. Poglavlja su kratka i svaki naslov otkriva već temu, ali svejedno vas 'vuče' da pročitate 'još samo ovo poglavlje' pa se začas nađete na kraju priče. 
Marija G.